laion/Wikipedia-Exotic huggingface dataset:
Rock This Country!

Rock This Country! הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי, Come On Over. השיר יצא לאור ב-10 בינואר 2000, כסינגל האחד עשר מתוך האלבום, וכסינגל העשרים ושניים של טוויין. עם יציאתו נכנס השיר אל המקום ה-3 במצעד שירי הקאנטרי של קנדה. בדומה ל-"Whose Bed Have Your Boots Been Under?" ו-"The Woman in Me (Needs the Man in You)" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי-פופ, המשלב בתוכו גם את סגנון הרוק. בשנת 2015, יצאה טוויין לסיבוב ההופעות "Rock This Country Tour", אשר שמו נגזר משם שיר זה. הווידאו קליפ המלא שיצא עבור השיר בוים על ידי לארי ג'ורדן. הקליפ צולם ב-25 בנובמבר 1999, והופץ ב-25 בדצמבר באותה השנה. הקליפ נכלל באלבום הקליפים The Platinum Collection, שהוציאה טוויין בשנת 2001. נכון ל-31 באוגוסט 2019, מונה הצפיות של הופעת השיר עומד על כ-1.1 מיליון צפיות. מידע על היצירה "Rock This Country!" באתר Discogs סרטון השיר "Rock This Country!" באתר יוטיוב Shania Twain - Rock This Country!, Discogs (באנגלית) Library and Archives Canada, Image : RPM Weekly, www.bac-lac.gc.ca, ‏2013-07-17 Shania Twain - Whose Bed Have Your Boots Been Under, Discogs (באנגלית) Shania Twain - The Woman In Me (Needs The Man In You), Discogs (באנגלית) Shania Twain – Rock This Country! (באנגלית), נבדק ב-2019-09-02 A. B. C. News, Shania Twain Announces Farewell Tour, ABC News (באנגלית) אלבום הווידאו, באתר www.amazon.com Shania Twain - Rock This Country/Live In Chicago 16:9, נבדק ב-2019-09-02
I'm Holdin' On to Love (To Save My Life)

I'm Holdin' On to Love (To Save My Life) (בעברית: אני ממשיכה לאהוב (בשביל להציל את חיי)) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי, Come On Over. השיר יצא לאור ב-3 ביולי 2000, כסינגל השנים עשר מתוך האלבום, וכסינגל העשרים ושלושה של טוויין. עם יציאתו נכנס השיר אל המקום ה-4 במצעד שירי הקאנטרי של קנדה. בדומה ל-"Whose Bed Have Your Boots Been Under?" ו-"The Woman in Me (Needs the Man in You)" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי-פופ, המשלב בתוכו גם את סגנון הקאנטרי-רוק. בשנת 1999, הוציאה טוויין את אלבום הווידאו הרביעי שלה Shania Twain Live, בו נכלל השיר. מגזין הבילבורד סקר את השיר בחיוב ונאמר בו כי: "זה אחד מהשירים הללו שהמנגינה בהם מדויקת מאוד". סרטון השיר "I'm Holdin' On to Love (To Save My Life)" באתר יוטיוב Shania Twain - I'm Holding On To Love (To Save My Life), Discogs (באנגלית) Library and Archives Canada, Image : RPM Weekly, www.bac-lac.gc.ca, ‏2013-07-17 Shania Twain - Whose Bed Have Your Boots Been Under, Discogs (באנגלית) Shania Twain - The Woman In Me (Needs The Man In You), Discogs (באנגלית) Shania Twain – I'm Holdin' on to Love (To Save My Life) (באנגלית), נבדק ב-2019-09-02 Shania Twain - Live, Discogs (באנגלית) Billboard - Music Charts, News, Photos & Video, Billboard
That Don't Impress Me Much

That Don't Impress Me Much (בעברית: זה לא מרשים אותי במיוחד) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי, Come On Over. השיר יצא לאור ב-1 בדצמבר 1998, כסינגל השביעי מתוך האלבום, וכסינגל השמונה עשר של טוויין. השיר הגיע למקום השביעי במצעד הבילבורד הוט 100, והשלישי במצעד הסינגלים הבריטי. בדומה ל-"Whose Bed Have Your Boots Been Under?" ו-"The Woman in Me (Needs the Man in You)" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי-פופ, המשלב בתוכו גם את סגנון הקאנטרי-רוק והדאנס-פופ. בשנת 2004, הוציאה טוויין את אלבום הלהיטים הראשון שלה Greatest Hits, בו נכלל השיר. השיר זכה להצלחה בינלאומית כאשר הפך לאחד מהשירים הנמכרים ביותר בשנות ה-90 של המאה ה-20, ולאחד מ-16 השירים הנמכרים ביותר בשנת 1999. באותה השנה נמכר השיר בלמעלה מ-4,274,000 עותקים ברחבי העולם. בבריטניה הפך השיר לשיר השביעי הנמכר ביותר בשנת 1999. הווידאו קליפ המלא שיצא עבור השיר בוים על ידי פול בויד וצולם במדבר מוהאבי, שבדרום-מערב ארצות הברית, ובברסטו שבקליפורניה. הקליפ צולם ב-3 וב-4 בנובמבר 1998 והופץ בדצמבר באותה השנה. בקליפ ניתן לראות את טוויין, כשהיא אוחזת במזוודה, תוך שהיא מתהלכת במדבר. נכון ל-31 באוגוסט 2019, מונה הצפיות של הקליפ עומד על כ-65 מיליון צפיות. מידע על היצירה "That Don't Impress Me Much" באתר מיוזיק בריינז גרסאות נוספות ל"That Don't Impress Me Much" באתר SecondHandSongs מידע על הרצועה "That Don't Impress Me Much" באתר ספוטיפיי רדיו • מקסי סינגל • קלטת שמע • תקליטור 5 אינץ' Shania Twain - That Don't Impress Me Much, Discogs (באנגלית) Shania Twain - That Don't Impress Me Much, Discogs (באנגלית) Shania Twain Chart History, Billboard Artists, www.officialcharts.com (באנגלית) Shania Twain - Whose Bed Have Your Boots Been Under, Discogs (באנגלית) Shania Twain - The Woman In Me (Needs The Man In You), Discogs (באנגלית) Shania Twain – That Don't Impress Me Much (באנגלית), נבדק ב-2019-09-02 Shania Twain - Greatest Hits, Discogs (באנגלית) Index, www.mediatraffic.de WebCite query result, www.webcitation.org Shania Twain - That Don't Impress Me Much (Official Music Video), נבדק ב-2019-09-02 Auszeichnungen Archiv, IFPI Austria - Verband der österreichischen Musikwirtschaft (בגרמנית) ARIA Charts - Accreditations - 1998 Singles, www.aria.com.au Gold & Platinum, RIAA (באנגלית) "Ultratop − Goud en Platina – singles 1999". Ultratop. Hung Medien. Retrieved April 24, 2017. "British single certifications – Shania Twain – Don't Be Stupid, (You Know I Love You)". British Phonographic Industry. Select singles in the Format field. Type Don't Be Stupid, (You Know I Love You) in the "Search BPI Awards" field and then press Enter. Shania Twain's Official Top 20 biggest songs, www.officialcharts.com (באנגלית) Datenbank: BVMI, www.musikindustrie.de IFPI Norsk platebransje, web.archive.org, ‏2012-07-25 The Official New Zealand Music Chart, THE OFFICIAL NZ MUSIC CHART (באנגלית) Wayback Machine, web.archive.org, ‏2016-01-14
פוקימון מאסטרס

פוקימון מאסטרס (באנגלית: Pokémon Masters) הוא משחק מובייל חינמי להפעלה עבור אנדרואיד ו-iOS שפותח ופורסם על ידי DeNA. המשחק שוחרר בקיץ 2019. המשחק מאפשר לשחקנים להילחם במאמני פוקימון שונים ממשחקי סדרת הליבה. השחקנים ממוקמים באי המלאכותי פאסיו. יש למשחק 30 פרקים בקו העלילה הראשי, ו-2 בסגאת הנבלים (נכון לאפריל 2022) במשחק טורניר של קרבות 3 על 3 המתקיים בפאסיו הנקרא ליגת המאסטרים של פוקימון. המטרה העיקרית היא להפוך לאלוף הליגה. כדי להיכנס לליגת המאסטרים של פוקימון, על השחקנים לאסוף לפחות חמישה תגים על ידי הבסתם של מנהיגי ה-PML שנמצאים בפאסיו. פוקימון מאסטרס הוכרז לראשונה על ידי חברת פוקימון ב-29 במאי 2019, לצד מספר משחקי פוקימון אחרים. המשחק מייצג את שיתוף הפעולה הראשון בין החברה למפתחת המשחקים לנייד DeNA, הוא שוחרר לאנדרואיד ו-iOS. הרעיון של המשחק הגיע מאמן הסדרות והמעצב קן סוגימורי שהציע את הרעיון להכיל יחד את כל דמויות העבר מהסדרה הראשית במשחק אחד. גרסת התצוגה המקדימה של המשחק יצאה בסינגפור ב-25 ביולי 2019 ובקנדה ב-6 באוגוסט 2019. המשחק שוחרר ברחבי העולם ב-29 באוגוסט 2019 עבור מכשירי iOS ואנדרואיד. בניגוד לרוב משחקי הפוקימון האחרים, פוקימון מאסטרס לא שוחרר בבלגיה או בהולנד, ככל הנראה בגלל איסורים על תיבות השלל (loot boxes). אתר האינטרנט הרשמי של פוקימון מאסטרס (באנגלית) אתר האינטרנט הרשמי של פוקימון מאסטרס (בצרפתית) פוקימון מאסטרס, ברשת החברתית פייסבוק פוקימון מאסטרס, ברשת החברתית אקס (טוויטר) פוקימון מאסטרס, ברשת החברתית אינסטגרם פוקימון מאסטרס, סרטונים בערוץ היוטיוב Romano, Sal (27 ביוני 2019). "Pokemon Masters launches this summer, presentation and fact sheet". Gematsu. נבדק ב-27 ביוני 2019. {{cite web}}: (עזרה) Makuch, Eddie (29 במאי 2019). "New Pokemon Game, Pokemon Masters, Coming To Smartphones". GameSpot. נבדק ב-8 ביוני 2019. {{cite web}}: (עזרה) Fahey, Mike (2019-06-27). "Pokémon Masters Brings Real-Time Team Battles To Mobile This Summer". Kotaku (באנגלית אמריקאית). נבדק ב-2019-06-27. Moon, Mariella (29 במאי 2019). "'Pokémon Masters' brings old trainers together in one mobile game". Engadget. נבדק ב-7 ביוני 2019. {{cite web}}: (עזרה) Lee, Julia (28 במאי 2019). "Pokémon Masters will bring back favorite trainers". Polygon. נבדק ב-7 ביוני 2019. {{cite web}}: (עזרה) Francesco (24 ביולי 2019). "Pokemon Masters Global Release Date Confirmed For iOS, Android". touchtapplay.com. נבדק ב-30 באוגוסט 2019. {{cite web}}: (עזרה) Beckhelling, Imogen (23 באוגוסט 2019). "Pokémon Masters confirms late August release date". eurogamer.net. נבדק ב-27 באוגוסט 2019. {{cite web}}: (עזרה)
עמק איטונה

עמק איטונה (באנגלית: Ituna Valley) הוא עמק צר שאינו מכוסה קרח, ברכס בריטניה שבאנטארקטיקה. פתחו של העמק פונה לכיוון צפון - לתוך קרחון הת'רטון. העמק נמצא 13 קילומטרים מערבית - צפון-מערבית לפסגת דריק. העמק מתנשא לגובה של 1,477 מטרים מעל פני הים. שמו של העמק ניתן לו על ידי משלחת החקר הגאולוגית של אוניברסיטת ואיקטו מוואיקטו שבניו זילנד, אשר חקרה את האזור בין השנים 1979–1978 בפיקודו של מייקל סלבי. העמק נקרא על שמה של "איטונה" - השם הרומי של הנהר הנקרא כיום "אידן". העמק נקרא על שמו של אתר בבריטניה הרומית (בדומה לאתרים רבים אחרים ברכס בריטניה שנקראים על שם אתרים בבריטניה הרומית). עמק איטונה באתר הסקר הגאולוגי של ארצות הברית עמק איטונה באתר הגאזט האנטארקטי המשווה SCAR של ממשלת אוסטרליה תצלום לוויין של אזור עמק איטונה מפת אזור עמק איטונה מחשבון מרחקים - המרחק מעמק איטונה לאתרים סמוכים מידע גאוגרפי והיסטורי מידע גאוגרפי
הרפובליקה הסוציאליסטית של מקדוניה

הרפובליקה הסוציאליסטית של מקדוניה (במקדונית: Социјалистичка Република Македонија) הייתה אחת משש הישויות הפדרליות שהרכיבו את הרפובליקה הפדרלית הסוציאליסטית של יוגוסלביה אשר התקיימה מתום מלחמת העולם השנייה בשנת 1945[דרושה הבהרה] ועד פירוק יוגוסלביה בשנים 1990–1991. לאחר פירוק יוגוסלביה והמעבר לשלטון דמוקרטי, הרפובליקה הסוציאליסטית של מקדוניה הפכה למדינה העצמאית מקדוניה הצפונית אשר הכריזה על עצמאותה ב-8 בספטמבר 1991. מבחינה גאוגרפית הרפובליקה הסוציאליסטית של מקדוניה גבלה עם אלבניה ממערב, יוון מדרום ובולגריה ממזרח. בתוך יוגוסלביה גבלה מצפון עם הרפובליקה הסוציאליסטית של סרביה. בעת הפירוק שטחה של הרפובליקה היה 25,000 קמ"ר והתגוררו בה כשני מיליון תושבים ובירתה (שהפכה בסופו של דבר גם לבירת מקדוניה) הייתה סקופיה. לאחר תום מלחמת העולם השנייה מקדוניה שולבה ביוגוסלביה, למרות התנגדויות רבות של פטריוטים מקדונים כנגד ההיבלעות ביוגוסלביה. למרות רדיפות רבות של פעילים פוליטיים פטריוטיים מצד המשטר הפדרלי, הלאומיות המקדונית התפתחה בסתר בזמן קיומה של יוגוסלביה. חופש הדת הותר במידה מסוימת. מרבית התושבים השתייכו לנצרות האורתודוקסית, בנוסף לקהילות דתיות אחרות כגון הקתולים והמוסלמים. מדיה וקבצים בנושא הרפובליקה הסוציאליסטית של מקדוניה בוויקישיתוף ערך זה הוא קצרמר בנושא יוגוסלביה ובנושא מקדוניה הצפונית. אתם מוזמנים לתרום לוויקיפדיה ולהרחיב אותו.
הרפובליקה הסוציאליסטית של בוסניה והרצגובינה

הרפובליקה הסוציאליסטית של בוסניה והרצגובינה (בסרבו-קרואטית: Socijalistička Republika Bosna i Hercegovina / Социјалистичка Pепублика Босна и Херцеговина) הייתה אחת משש הישויות הפדרליות שהרכיבו את הרפובליקה הפדרלית הסוציאליסטית של יוגוסלביה אשר התקיימה מתום מלחמת העולם השנייה בשנת 1945[דרושה הבהרה] ועד פירוק יוגוסלביה בשנים 1990–1992. לאחר פירוק יוגוסלביה ופרוץ מלחמת בוסניה, הרפובליקה הסוציאליסטית של בוסניה והרצגובינה הפכה למדינה העצמאית בוסניה והרצגובינה אשר הכריזה על עצמאותה ב-6 באפריל 1992. בעת הפירוק שטחה של הרפובליקה היה 51,000 קמ"ר והתגוררו בה כ-4.3 מיליון תושבים ובירתה (שהפכה בסופו של דבר גם לבירת בוסניה והרצגובינה) הייתה סרייבו. גבולותיה של הרפובליקה היו כמעט זהים לאלו של בוסניה תחת השלטון האוסטרו-הונגרי לפני הקמת ממלכת יוגוסלביה. לאור מיקומה האסטרטגי של בוסניה במרכז יוגוסלביה, היא הייתה מרכז להתפתחות צבא הפדרציה. לכן, נוצר ריכוז גדול של נשק ואנשי צבא בבוסניה, גורם שהיה משמעותי עשורים לאחר מכן במלחמת בוסניה. למרות זאת, שגרת החיים ברפובליקה הייתה בדרך כלל שלווה ומשגשגת. בהיותה אחת הרפובליקות העניות בתחילת שנות ה-50, היא התאוששה במהירות כלכלית, תוך ניצול משאבי הטבע הרבים שבשטחה. הרפובליקה לא שגשגה רק מבחינה כלכלית, אלא גם מבחינה תרבותית, דבר אשר התבטא בין השאר באירוח אולימפיאדת החורף בשנת 1984. מרפובליקה זו גם יצאו כמספר אישים אשר השפיעו על הפוליטיקה היוגוסלבית לאחר מותו של שליט המדינה יוסיפ ברוז טיטו בשנת 1980, עובדה שבדיעבד עזרה לבוסניה בעת הקמתה. בשנות ה-80 הלאומיות הבוסנית התפתחה מאוד, דבר שהוביל למתיחות בינה לבין השלטון המרכזי בסרביה. בבחירות הרב-מפלגתיות הראשונות שהתקיימו בנובמבר 1990 ניצחו מפלגות אתניות אשר הקימו ממשלה משותפת. לפי המודל הפוליטי שמפלגות אלו יצרו נשיא הרפובליקה היה בוסני, נשיא הפרלמנט סרבי וראש הממשלה ממוצא בוסני-קרואטי. לאחר שסלובניה וקרואטיה הכריזו על עצמאותן מיוגוסלביה בשנת 1991, הרפובליקה הכריזה על ריבונותה באוקטובר 1991 וארגנה משאל עם לעצמאות במרץ 1992. ההצבעה על קיום משאל העם אושרה בפרלמנט לאחר שהמחוקקים הסרבים החרימו את ההצבעה כמחאה. בסופו של דבר אחוז ההצבעה עמד על כ-65% בערך וכ-98% מהמצביעים תמכו בעצמאות. בחודשים שלאחר מכן החלה ההידרדרות החברתית והפוליטית שהובילה למלחמת בוסניה. הרפובליקה הסוציאליסטית חדלה מלהתקיים באפריל 1992 עם הכרזת העצמאות של בוסניה. מדיה וקבצים בנושא הרפובליקה הסוציאליסטית של בוסניה והרצגובינה בוויקישיתוף ערך זה הוא קצרמר בנושא יוגוסלביה ובנושא בוסניה והרצגובינה. אתם מוזמנים לתרום לוויקיפדיה ולהרחיב אותו.
הרפובליקה הסוציאליסטית של סלובניה

הרפובליקה הסוציאליסטית של סלובניה (בסלובנית: Socialistična republika Slovenija) הייתה אחת משש הישויות הפדרליות שהרכיבו את הרפובליקה הפדרלית הסוציאליסטית של יוגוסלביה אשר התקיימה מתום מלחמת העולם השנייה בשנת 1945 ועד פירוק יוגוסלביה בשנים 1990–1991. לאחר פירוק יוגוסלביה ומלחמת עשרת הימים, הרפובליקה הסוציאליסטית של סלובניה הפכה למדינה העצמאית והדמוקרטית סלובניה, אשר הכריזה על עצמאות ב-25 ביוני 1991, על בסיס משאל עם ב-23 בדצמבר 1990, בו הרוב המכריע הצביע בעד התנתקות מיוגוסלביה לשעבר. ההגנה הטריטוריאלית הפכה בשנת 1993 לכוחות המזוינים של סלובניה. מבחינה גאוגרפית הרפובליקה הסוציאליסטית של סלובניה גבלה עם הונגריה, אוסטריה ואיטליה. בתוך יוגוסלביה גבלה מדרום עם הרפובליקה הסוציאליסטית של קרואטיה. בעת הפירוק שטחה של הרפובליקה היה כ-20,200 קמ"ר והתגוררו בה כ-1.9 מיליון תושבים ובירתה (שהפכה בסופו של דבר גם לבירת סלובניה) הייתה ליובליאנה. מדיה וקבצים בנושא הרפובליקה הסוציאליסטית של סלובניה בוויקישיתוף By STA, T. M, Slovenia Abandoned Socialism 25 Years Ago, The Sovenian TIMES, ‏7-3-2015 ערך זה הוא קצרמר בנושא יוגוסלביה ובנושא סלובניה. אתם מוזמנים לתרום לוויקיפדיה ולהרחיב אותו.
אוליבר וולקוט, הבן

אוליבר וולקוט, הבן (באנגלית: Oliver Wolcott Jr; 11 בינואר 1760 – 1 ביוני 1833) היה עורך דין ופוליטיקאי אמריקאי, אשר שימש כמזכיר האוצר של ארצות הברית בשנים 1795–1800 וכמושל קונטיקט בשנים 1817–1827. וולקוט נולד ב-11 בינואר 1760 במערב קונטיקט עוד בתקופת השלטון הבריטי. הוא שירת בצבא הקונטיננטלי בשנים 1777–1779 בזמן מלחמת העצמאות של ארצות הברית. בשנתיים שלאחר מכן וולקוט סיים לימודי משפטים באוניברסיטת ייל. כמשפטן הוא מילא שורה של תפקידים פקידותיים בכירים במחלקת האוצר של ארצות הברית. וולקוט היה השלישי במשפחתו לכהן כמושל קונטיקט, לאחר אביו וסבו. בעת כהונתו כמושל קונטיקט כיהן בתור ראש וועדת החוקה, שניסחה חוקה חדשה בקונטיקט בשנת 1818, בין השינויים שכללה החוקה הייתה הרחבת זכות ההצבעה, רפורמה בכלא, והפחתת מיסים בתקופה שבין עיסוקו כמזכיר האוצר למושל קונטיקט הוא עבד כחקלאי. נפטר ב-1 ביוני 1833 בניו יורק, ובכך היה לאחרון חברי הקבינט של ג'ורג' וושינגטון מדיה וקבצים בנושא אוליבר וולקוט, הבן בוויקישיתוף Wolcott, Oliver, Federal Judicial Center אוליבר וולקוט, הבן, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יחסי הממלכה המאוחדת – מקדוניה הצפונית

יחסי הממלכה המאוחדת–מקדוניה הצפונית אלו היחסים הדו-צדדיים בין מקדוניה הצפונית לבריטניה. בריטניה תמכה בסוף המאה ה-19 בתנועה הלאומית לשחרור מקדוניה מהאימפריה העות'מאנית, ואף הגבירה את תמיכתה בעקבות מרד אילינדן, אולם לאחר מלחמות הבלקן תמכה בחלוקת מקדוניה בין סרביה, יוון ובולגריה, ותמכה בפתרון זה גם במהלך ועידת השלום בפריז (1919), לאחר מלחמת העולם הראשונה. במהלך מלחמת העולם השנייה תמכה בריטניה ביוגוסלביה, שמקדוניה הייתה חלק ממנה, ושירות המודיעין הבריטי אף שיתף פעולה במהלך המלחמה עם תנועות פרטיזנים מקדונים. עם הכרזת העצמאות של מקדוניה בשנת 1991, בריטניה הכירה במקדוניה תחת שמה החוקתי. בריטניה מחזיקה במקדוניה הצפונית שגרירות בסקופיה וקונסוליות כלליות בביטולה. מאידך, מקדוניה הצפונית מחזיקה בבריטניה שגרירות בלונדון בלבד. מדיה וקבצים בנושא יחסי הממלכה המאוחדת – מקדוניה הצפונית בוויקישיתוף אתר על יחסי מדינות
יחסי מקדוניה הצפונית – קרואטיה

יחסי קרואטיה–מקדוניה הצפונית הם יחסי החוץ בין קרואטיה למקדוניה הצפונית. עד 1991 היו שתי המדינות חלק מיוגוסלביה, ובאותה שנה הכריזו שתיהן על עצמאותן בהפרש של שלושה חודשים זו מזו. ב-12 במרץ 1992 הייתה קרואטיה המדינה הראשונה שהכירה בשמה החוקתי של מקדוניה, וב-30 במרץ אותה שנה כוננו שתי המדינות יחסים דיפלומטיים. קיים מיעוט קרואטי קטן במקדוניה הצפונית, המרוכז בעיקר בסקופיה ובביטולה, וכן קיים מיעוט מקדוני קטן בקרואטיה, המרוכזים בעיקר בזאגרב, רייקה, אוסייק, פולה וספליט. קרואטיה מחזיקה במקדוניה הצפונית שגרירות בסקופיה וקונסוליית כבוד בסטרומיצה. מאידך, מקדוניה הצפונית מחזיקה בקרואטיה שגרירות בזאגרב וקונסוליות ברייקה ובזאדר. מדיה וקבצים בנושא יחסי מקדוניה הצפונית – קרואטיה בוויקישיתוף אתר על יחסי מדינות
יחסי מקדוניה הצפונית – צרפת

יחסי צרפת–מקדוניה הצפונית, הם יחסי החוץ בין צרפת למקדוניה הצפונית. מקדוניה וצרפת כוננו יחסים דיפלומטיים ב-27 בדצמבר 1993. שיתוף פעולה דינאמי התרחש בין שתי המדינות בתחומים רבים - בתחום התרבות, שם שיתוף הפעולה מתקיים מעת פתיחתו של מרכז התרבות הצרפתי בסקופיה בשנת 1974, והוא מבוסס על הסכם השיתוף בתחום התרבות, החינוך, המדע והטכנולוגיה (1998) והסכם השיתוף בין משרדי התרבות (2010); בתחום החינוך והמדע באמצעות מלגות רבות; קיים שיתוף פעולה דינאמי בענייני הפנים, במיוחד לאחר כניסתו לתוקף של הסכם השיתוף בתחום הביטחון הפנימי (2006); שיתוף הפעולה הביטחוני הוא רציף, בהתבסס על הסכם שיתוף הפעולה הביטחוני, והסכם עם משרד החוץ האירופי ועם חברת ההגנה והחלל האירופית - קבוצת איירבוס. בתחום הבריאות, פרויקט מערכת העירוי במקדוניה מיושם עד כה בהצלחה, ושיתופי פעולה החלו עם כמה בתי חולים באוניברסיטה. קיים גם שיתוף פעולה דינאמי עם אזור נורמנדי תחתית, שעל פי תוכנית העבודה לתקופה 2013–2016 ממוקדת בצירים הבאים: טכנולוגיות מידע חדשות, נוער, מורשת תרבותית, מדיניות תרבות, פיתוח חקלאי, תיירות וזכויות אדם. מקדוניה הצפונית מחזיקה בצרפת שגרירות בפריז וקונסוליית כבוד במרסיי. מאידך, צרפת מחזיקה במקדוניה הצפונית שגרירות בסקופיה וקונסולית כבוד בביטולה. מדיה וקבצים בנושא יחסי מקדוניה הצפונית – צרפת בוויקישיתוף אתר על יחסי מדינות
יחסי מקדוניה הצפונית – סרביה

יחסי מקדוניה הצפונית–סרביה הם היחסים הדו צדדיים בין הרפובליקה של צפון מקדוניה לרפובליקה של סרביה. עד 1991 שתי המדינות היו רפובליקות כחלק מהרפובליקה הפדרלית הסוציאליסטית של יוגוסלביה. בעקבות הכרזות העצמאות של קרואטיה וסלובניה ביוני 1991, הרפובליקה של מקדוניה הכריזה על עצמאותה כעבור שלושה חודשים בספטמבר 1991. צבא יוגוסלביה עזב בשלום את הרפובליקה של מקדוניה, ולכן הרפובליקה של מקדוניה הייתה הרפובליקה היחידה לשעבר של יוגוסלביה שקיבלה עצמאות ללא סכסוך ומלחמה. עם זאת, יחסים דו-צדדיים לא כוננו באופן מיידי. הרפובליקה הפדרלית של יוגוסלביה הוקמה בשנת 1992 על ידי שאר הרפובליקות היוגוסלביות מונטנגרו וסרביה. היא כוננה קשרים דיפלומטיים עם הרפובליקה של מקדוניה ב-8 באפריל 1996. כינון יחסים דו צדדיים נערך בשם החוקתי של המדינה - רפובליקת מקדוניה. לפיכך, סרביה הייתה אחת מ-131 מדינות בעולם שהכירו ברפובליקה של מקדוניה תחת שמה החוקתי כשנודעה בשם זה. למקדוניה הצפונית יש שגרירות בבירת סרביה בלגרד, ולסרביה גם יש שגרירות במקדוניה הצפונית בבירה סקופיה וכן קונסולית כבוד בעיר ביטולה. לאחר כינון היחסים הדו-צדדיים קיימו שתי המדינות יחסי ידידות, אך בעקבות ההכרה של רפובליקת מקדוניה בעצמאות קוסובו באוקטובר 2008, גורש שגריר הרפובליקה של מקדוניה מסרביה. ניתוק היחסים נמשך מספר חודשים. עם זאת, סרביה ורפובליקת מקדוניה הסכימו לכונן מחדש יחסים דו-צדדיים. השגריר החדש של הרפובליקה של מקדוניה נכנס לתפקידו בסרביה במאי 2009. השגריר החדש של הרפובליקה של מקדוניה בסרביה הוא יו"ר הפרלמנט לשעבר והשגריר לשעבר בבולגריה, ליוביסה גאורגייבסקי. מחלוקת הכנסייה הכבידה על היחסים בעבר. הכנסייה האורתודוקסית הסרבית אינה מכירה בכנסייה האורתודוקסית המקדונית, שהכריזה על אוטוקפליה מהכנסייה הסרבית בשנת 1967. בביקור ברפובליקה של מקדוניה במאי 2009, נשיא סרביה, בוריס טאדיץ', ציין כי ארצו מבקשת הסדר בנושא זה. הכנסייה האורתודוקסית הסרבית בעבר חסמה את הביקור של משלחות הרפובליקה של מקדוניה אל מנזר פרוחור פצ'ינסקי (אנ') בדרום סרביה ביום הרפובליקה של מקדוניה, המקום שבו היסודות של הרפובליקה של הממלכתיות של מקדוניה הונחו במהלך מלחמת העולם השנייה בישיבת המליאה הראשונה של האספה האנטי-פשיסטית למען השחרור הלאומי של מקדוניה (אנ')‏ (ASNOM). אולם בשנת 2009 הכנסייה הסרבית האורתודוקסית אפשרה באופן מפתיע ביקור בפרלמנט של משלחת הרפובליקה של מקדוניה. בדצמבר 2017 נודע כי ראש ממשלת הרפובליקה של מקדוניה, זוראן זאאב, התכוון לתמוך בצירוף קוסובו לאונסק"ו. ממשלת סרביה השיבה כי הם כבר לא יכירו במדינה בשם הרפובליקה של מקדוניה אם ימשיכו במאמצים כאלה. שר החוץ הסרבי איוויצה דאצ'יץ' הצהיר כי זו הייתה דוגמה לצביעות ממשלתו של זוראן זאאב. מדיה וקבצים בנושא יחסי מקדוניה הצפונית – סרביה בוויקישיתוף Republic of Serbia - Ministry of Foreign Affairs Bolivia is 131. country to use Macedonia's constitutional name Ekonom:east Media Group. 20-01-2011 "Serbia Expels Macedonian, Montenegrin Envoys Over Kosovo". DW.COM. נבדק ב-2 במאי 2016. {{cite web}}: (עזרה) "My Info Agent". אורכב מ-המקור ב-23 במרץ 2012. נבדק ב-2 במאי 2016. {{cite web}}: (עזרה) "My Info Agent". אורכב מ-המקור ב-23 במרץ 2012. נבדק ב-2 במאי 2016. {{cite web}}: (עזרה) "My Info Agent". אורכב מ-המקור ב-23 במרץ 2012. נבדק ב-2 במאי 2016. {{cite web}}: (עזרה) "Serbia could revoke recognition of 'Republic of Macedonia'". B92. Published 14 December 2017. Retrieved 16 December 2017.
יחסי מקדוניה הצפונית – רוסיה

יחסי מקדוניה הצפונית–רוסיה הם היחסים הדו צדדיים בין הרפובליקה של צפון מקדוניה לבין הפדרציה הרוסית. היחסים הפוליטיים הדו-צדדיים בין מקדוניה הצפונית לרוסיה הם ידידותיים ומאופיינים בשיתוף פעולה ברמה גבוהה בין המדינות. לרוסיה יש שגרירות בסקופיה, ואילו למקדוניה הצפונית יש שגרירות במוסקבה וקונסוליה בסנקט פטרבורג. רוסיה הכירה במקדוניה הצפונית כמדינה עצמאית ב-4 באוגוסט 1992, כשנה לאחר הכרזת עצמאותה של רפובליקת מקדוניה מהרפובליקה הפדרלית הסוציאליסטית של יוגוסלביה. על ידי מהלך זה הפכה הפדרציה הרוסית למעצמה העיקרית הראשונה בעולם שהכירה במדינה תחת שמה החוקתי הקודם "רפובליקת מקדוניה", שבו הוכרה על ידי 131 מדינות. כינון יחסים דיפלומטיים מלאים בין שתי המדינות התרחש ב-31 בינואר 1994. יותר מ-40 הסכמים נחתמו על ידי מקדוניה הצפונית והפדרציה הרוסית ב-15 השנים הראשונות ליחסים הדו-צדדיים שלהן, ביניהם ההצהרה החשובה על ידידות ושיתוף פעולה בשנת 1998. מקדוניה הצפונית נותנת חשיבות מיוחדת להשקעות מרוסיה. אחת הדוגמאות החיוביות ביותר היא חברת התרופות אלקלואיד (אנ') בשטח רוסיה וזו של חברת הנפט הגדולה ברוסיה - לוקאויל. במרץ 2015 הודיעה חברת הבנייה ההנדסית הרוסית סטרויטרנסגז (אנ') על כוונתה לבנות צינור גז ברחבי מקדוניה הצפונית, שיכול לשמש בסופו של דבר כחלק מתוואי לספק לאירופה גז רוסי באמצעות טורקיה. סטרויטרנסגז נמצאת בבעלות גנאדי טימצ'נקו (אנ'), בן בריתו של הנשיא ולדימיר פוטין, שהיה בין אנשי העסקים הראשונים שהועמדו תחת סנקציות על ידי ארצות הברית בעקבות משבר קרים. דובר סטרויטרנסגז אמר כי הסנקציות לא יפגעו בפרויקט במקדוניה הצפונית, שאינה חברה באיחוד האירופי. צינור הדלק נגוטינו-קלצובצה יחצה את מקדוניה הצפונית מכיוון הגבול היווני בדרום עד סביבת הגבול הסרבי בצפון. מוסקבה מתכננת להקים צינור תת-ימי לטורקיה, תחליף לפרויקט שבוטל זרם הדרום (אנ')}, דרך בולגריה. פרטי המסלול הלאה מטורקיה דרך יוון טרם הושלמו. סטרויטרנסגז אמרה כי היא תבצע את עבודתה כחלק מהחזר החוב החוב בין ברית המועצות לשעבר ליוגוסלביה לשעבר, אשר מקדוניה הצפונית הייתה חלק ממנה. עלות הפרויקט כולו עומדת על 75.7 מיליון דולר. הפרויקט הוסיף מתחים בין המערב לבין רוסיה. בעקבות עימותים בין-אתניים אלימים בעיר קומאנובו ב-9 במאי 2015, האשים שר החוץ הרוסי סרגיי לברוב את המערב בניסיון להביא להפלת ממשלת מקדוניה, כדי לערער את הפרויקט. לאחר פגישה בין גורמים מצפון מקדוניה ורוסיה במרץ 2016, הוכרז כי ממשלת מקדוניה מעוניינת להגדיל את התיירות הרוסית במדינה. ממשלת מקדוניה פועלת ליצירת תנאים טובים לתיירים רוסים ובהקמת טיסות סדירות בין המדינות. מדיה וקבצים בנושא יחסי מקדוניה הצפונית – רוסיה בוויקישיתוף Interview of President Gjorge Ivanov with ITAR-TASS Macedonian Information Agency. 19-04-2010 Macedonia, Russia mark 15 jubilee of diplomatic ties Macedonian Information Agency. 02-02-2009 Mazedonien verklagt Griechenland (in German). Frankfurter Allgemeine Zeitung. Michael Martens; 17-11-22008 Македония - Общие сведения о стране (in Russian). Ministry of Foreign Affairs of Russia Bolivia is 131. country to use Macedonia's constitutional name Ekonom:east Media Group. 20-01-2011 Soldatkin, Vladimir (12 במרץ 2015). "Russia to build Macedonia gas pipeline, possible Turkey route link". Reuters. נבדק ב-6 באוגוסט 2015. {{cite news}}: (עזרה)